Gruenin vaihdos

Gruenin vaihdoksella kuvataan tapahtumaa, jossa asiakas muuttuu tietoisesti yhtä tavaraa etsivästä impulsiiviseksi heräteostoksia tekeväksi ostajaksi. Gruenin vaihdoksessa hämäännys on keskeinen tekijä. Asiakas on saatava menettämään järkensä, niin että hänestä tulee vastaanottavainen mainonnalle ja houkutuksille. Esimerkiksi uutta vahvistinta ostamaan mennyt asiakas palaa kaupasta kotiteatterisarjan, tv:n ja dvd-soittimen kanssa. Amerikkalainen mediakriitikko Douglas Rushkoff on havainnut, että nykyajan kapitalistisessa yhteiskunnassa on yhä enemmän kyse tällaisten Gruenin vaihdosten aikaansaamisesta.

Gruenin vaihdos on saanut nimensä itävaltalaiselta arkkitehdilta Victor Gruenilta, joka piirsi 1950-luvun puolivälissä ensimmäisen kauppagallerian.

 Lähteet 
 P. Englund. Hiljaisuuden historia. Suomentanut T. Hämäläinen. s. 197-198.

Luokka:Kuluttajakäyttäytyminen